Tasiwelt deg ungal tecbek acku ṭṭuqten deg-s yineḍruyen id-yeslalayen tigawin ɣezzifen, akken diɣ ad naf amsawal deg waṭas n wungalen yeggar-d iman-is, tasiwelt ur teṭṭafar ara amṣeḍfer n yineḍruyen anda ad naf tikerrist-nni yal mi ara tettcuddu ladɣa mi ara d-ttbanen yiwudam imaynuten. Anda ara naf yettili-d uglam n yiwudam seg tama n ṭṭbiɛa akked tfekka s telqayt, yella anda iwudam gelmen-d iman-nsen s yiman-nsen amedya ɣef waya d ungal “innig aneggaru”, akken i nettaf iwudam ḥerzen ccfawat d umezruy n tmurt-nsen amedya ɣef waya d ungal “Tafrara”, nettaf-d iwudam deg ungal aqbayli ttnaɣen ɣef tmagit-nsen, ttaɛraḍen ad beddlen liḥala n tmetti aya dayen i nwala deg wungal (askuti, iḍ d wass).